**Manuál pre informovanie a publicitu**

**prijímateľov príspevku z Grantového programu**

**„Naštartujme s Partnerstvom Muránska planina – Čierny Hron“**

Tisovec, 2022

Obsah

[1. Úvod 3](#_Toc516829996)

[2. Požiadavky na spoluprácu prijímateľov pri zabezpečovaní informovanosti o pomoci z Partnerstva MP-ČH, pri výmene skúseností a šírení osvedčených postupov 4](#_Toc516829997)

[3. Technické charakteristiky 7](#_Toc516829998)

# 1. Úvod

Manuál pre informovanie a publicitu je určený prijímateľom, ktorí získali nenávratný finančný príspevok z Partnerstva Muránska planina – Čierny Hron (ďalej len „Partnerstvo MP-ČH“). Slúži ako špecifikácia záväzných postupov pre prijímateľov po schválení Žiadosti o nenávratný finančný príspevok, počas realizácie projektu a po jeho ukončení. Usmerňuje prijímateľov pri spĺňaní požiadaviek Partnerstva MP-ČH v oblasti informovanosti a publicity a taktiež pri správnom používaní loga partnerstva.

Partnerstvo Muránska planina – Čierny Hron využíva finančné prostriedky v zmysle schváleného rozpočtu aktuálneho roku Valným zhromaždením Partnerstva MP-ČH.

Prijímateľ spolupracuje pri výmene skúseností a šírení osvedčených postupoch a zároveň informuje, že realizácia aktivít bola umožnená vďaka podpore Partnerstva MP-ČH. V prípade, že požiadavky v tejto oblasti nebudú splnené, môže dôjsť zo strany Partnerstva MP - ČH k odobratiu poskytnutých finančných prostriedkov.

# 2. Požiadavky na spoluprácu prijímateľov pri zabezpečovaní informovanosti o pomoci z Partnerstva MP-ČH, pri výmene skúseností a šírení osvedčených postupov

Prijímatelia sú povinní informovať účastníkov projektu a verejnosť o tom, že aktivity, ktoré realizujú, sa uskutočňujú vďaka finančnej pomoci z Partnerstva MP-ČH. Prostredníctvom informačných aktivít sú povinní v čo najväčšej možnej miere prispieť k výmene skúseností a šíreniu osvedčených postupov, pričom neustále zdôrazňujú spoluúčasť Partnerstva MP-ČH.

Finančná spoluúčasť Partnerstva MP-ČH musí byť zdôraznená v priebehu celej doby realizácie projektu, pri jeho začiatku, v priebehu realizácie aktivít, ako aj po jeho ukončení, a to pre všetkých zainteresovaných – od cieľových skupín až po všeobecnú verejnosť (pri prezentácií projektu napr. v médiách, na internete a výročných správach, počas konferencií, seminárov a pod.).

Voľba vhodných prostriedkov a opatrení na zabezpečenie informovanosti o pomoci z Partnerstva MP-ČH, pri výmene skúseností a šírení osvedčených postupov, ako aj ich vecné a organizačné zabezpečenie závisia od rozhodnutia prijímateľa. Prijímateľ však musí spĺňať minimálne dole uvedené požiadavky na zabezpečenie zviditeľnenia spoluúčasti Partnerstva MP-ČH. Konkrétne komunikačné nástroje uvádza žiadateľ v žiadosti o nenávratný finančný príspevok.

Prijímateľ musí spĺňať minimálne nasledovné požiadavky:

* zabezpečiť informovanosť všetkých účastníkov aktivít projektu o tom, že projekt je spolufinancovaný z Partnerstva MP-ČH na základe konkrétneho opatrenia Grantového programu; Manuál pre informovanie a publicitu pre žiadateľov v rámci Grantového programu „Naštartujme s Partnerstvom Muránska planina – Čierny Hron“
* pre verejnosť vydať písomnú správu o tom, že projekt bol podporený na základe konkrétneho opatrenia Grantového programu spolufinancovaného z Partnerstva MP-ČH;
* každý dokument, vrátane certifikátu o účasti alebo akéhokoľvek iného certifikátu, musí obsahovať logo Partnerstva MP-ČH a vyhlásenie o tom, že Grantový program „Naštartujme s Partnerstvom MP–ČH“, je spolufinancovaný z Partnerstva MP-ČH.

Základné nástroje komunikácie:

1. **Označenie priestorov budovy a školiacich miestností**, v ktorých sa uskutočňujú aktivity projektu

Priestory budovy a školiace miestnosti, v ktorých sa uskutočňujú aktivity projektu, sa označujú formou:

1. umiestnenia informačnej tabule/plagátu (vo formáte minimálne A4) na dobre viditeľnom mieste realizácie projektu, ktoré je prístupné širokej verejnosti a v školiacich miestnostiach;

*Informačná tabuľa / plagát musí obsahovať:*

1. názov a typ projektu, termín realizácie projektu
2. logo Partnerstva MP-ČH
3. informáciu o tom, že projekt je podporený v rámci konkrétneho Grantového programu spolufinancovaného z Partnerstva MP-ČH, a to uvedením textu: „Tento projekt sa realizuje vďaka podpore z Partnerstva Muránska planina – Čierny Hron v rámci Grantového programu Naštartujme s Partnerstvom MP-ČH.“
4. odkaz na Partnerstvo MP–ČH, napr. formou odkazu na webovú stránku [www.muranskaplanina.com.](file:///F:\MPCH\granty\www.muranskaplanina.com)
5. **Označenie informačných a propagačných materiálov a iných dokumentov** vytvorených a využívaných v súvislosti s projektom

Informačné a propagačné materiály a iné dokumenty vytvorené a využívané v súvislosti s projektom musia obsahovať:

1. logo Partnerstva MP-ČH;
2. informáciu o tom, že projekt je podporený v rámci konkrétneho Grantového programu spolufinancovaného z Partnerstva MP - ČH, a to uvedením textu: „Tento projekt sa realizuje vďaka podpore z Partnerstva Muránska planina – Čierny Hron v rámci Grantového programu Naštartujme s Partnerstvom MP-ČH.“.
3. odkaz na Partnerstvo MP–ČH, napr. formou odkazu na webovú stránku [www.muranskaplanina.com;](file:///F:\MPCH\granty\www.muranskaplanina.com;)
4. v prípade malých reklamných predmetov a bežnej korešpondencie sa body b) a c) neuplatňujú. V prípade drobných reklamných predmetov sa podľa možností môže použiť iba logo Partnerstva MP-ČH.
5. **Informačné podujatia**

Pri podujatiach súvisiacich s realizáciou činností spolufinancovaných z Partnerstva MP-ČH, ako napr. konferencie, semináre..., musia byť dodržané nasledovné pravidlá:

* v zasadacích miestnostiach musí byť viditeľne vystavené logo Partnerstva MP–ČH v dostatočnej veľkosti (min. vo veľkosti A3);
* musí byť zabezpečené označenie materiálov v zmysle bodov a), b) a c) definovaných v bode B.

1. **Mediálne výstupy**

Prijímateľ informuje miestne dostupné médiá o pomoci, ktorú získal z Partnerstva MP-ČH, prispeje tak k výmene skúseností a šíreniu osvedčených postupov a zároveň aj k zviditeľneniu spoluúčasti Partnerstva MP-ČH pri realizácii aktivít.

Komunikačné cesty:

* inzerát
* vyhlásenie obecným rozhlasom
* príspevok do informačného bulletinu vydávaného Partnerstvom MP–ČH
* príspevok na web stránku Partnerstva MP-ČH
* príspevok do obecných novín

1. **Fotodokumentácia a audiovizuálne záznamy o projekte**

Prijímateľ je povinný vytvárať fotodokumentáciu v elektronickej podobe, resp. audiovizuálne záznamy z realizácie aktivít projektu. Fotodokumentácia a audiovizuálne záznamy musia byť vytvorené v dostatočnej kvalite a musia mať zároveň vypovedaciu schopnosť. Uvedený materiál je prijímateľ povinný poskytnúť Partnerstvu MP-ČH ako prílohu záverečnej správy k realizácii projektu. Súčasťou fotodokumentácie musí byť stručný popis fotografií.

V prípade fotodokumentácie a vlastných audiovizuálnych záznamov je povinný umožniť ich prípadné ďalšie šírenie s cieľom výmeny dobrej praxe tak v rámci SR ako aj v rámci EÚ.

V prípade oslovenia zo strany Partnerstva MP-ČH je prijímateľ povinný poskytovať súčinnosť pri získavaní audiovizuálnych záznamov o jeho projekte. Manuál pre informovanie a publicitu pre žiadateľov v rámci Grantového programu „Naštartujme s Partnerstvom Muránska planina – Čierny Hron“

# 3. Technické charakteristiky

Pri využívaní loga Partnerstva MP-ČH je potrebné dodržiavať v prípade farebného prevedenia farby určené Partnerstvom MP-ČH. Logo môže byť použité aj v čiernobielom prevedení.

Logo je možné stiahnuť tu: <http://www.muranskaplanina.com/o-nas/>

